CELEX: 62013CN0663
Language: et
Date: 2013-12-13 00:00:00
Title: Kohtuasi C-663/13: 13. detsembril 2013 esitatud hagi — Euroopa Komisjon versus Austria Vabariik

1.2.2014   
            
            
               ET
            
            
               Euroopa Liidu Teataja
            
            
               C 31/7
            
         13. detsembril 2013 esitatud hagi — Euroopa Komisjon versus Austria Vabariik
   (Kohtuasi C-663/13)
   2014/C 31/11
   Kohtumenetluse keel: saksa
   
      Pooled
   
   
      Hageja: Euroopa Komisjon (esindajad: P. Hetsch, K. Herrmann, T. Maxian Rusche)
   
      Kostja: Austria Vabariik
   
      Hageja nõuded
   
   
               —
            
            
               Hageja palub tuvastada, et kuna Austria Vabariik ei ole võtnud Euroopa Parlamendi ja nõukogu 23. aprilli 2009. aasta direktiivi 2009/28/EÜ, taastuvatest energiaallikatest toodetud energia kasutamise edendamise kohta ning direktiivide 2001/77/EÜ ja 2003/30/EÜ muutmise ja hilisema kehtetuks tunnistamise kohta (1) artikli 2 punktide a, b, d, f, g, h ja n, artikli 3 lõike 4 punktide a ja b, artikli 5, artikli 13 lõike 1 punkti e ja lõike 6 teise ja kolmanda lõigu, artikli 14 lõigete 2, 3, 4 ja 5, artikli 16 lõike 1 teise lause, lõike 3 esimese lõigu, lõike 4 teise lause, lõigete 6, 7 ja 8, artikli 17 lõike 1 punkti c biokütuste osas, lõike 2 vedelate biokütuste osas, lõike 3 punktide b ja i seoses teiste liikmesriikide ja kolmandate riikidega, lõike 3 punktide a, b, ii ja c, lõike 4 punktide a–c ja lõike 8, artikli 18 lõike 1 vedelate biokütuste osas, artikli 19 lõigete 1 ja 3 biokütuste puhul ning selle direktiivi II, III, IV ja V lisa järgimiseks vajalikke õigus- ja haldusnorme terve Austria territooriumi või territooriumi teatavate osade kohta või vähemalt ei ole komisjoni neist normidest teavitanud, on ta rikkunud selle direktiivi artikli 27 lõikest 1 tulenevaid kohustusi;
            
         
               —
            
            
               määrata Austria Vabariigile ülevõtmise meetmetest teavitamise kohustuse rikkumise eest ELTL artikli 260 lõike 3 alusel karistusmakse suuruses 40 512 eurot iga päeva eest alates päevast, mil Euroopa Kohus tuvastas liikmesriigi kohustuste rikkumise; karistusmakse tuleb tasuda Euroopa Liidu omavahendite kontole;
            
         
               —
            
            
               mõista kohtukulud välja Austria Vabariigilt.
            
         
      Väited ja peamised argumendid
   
   Direktiivi ülevõtmise tähtaeg möödus 5. detsembril 2010.
   
      (1)  ELT L 140, lk 16.